NaiveNeuron/SloPal huggingface dataset:
Mazurek, Milan, poslanec NR SR (2017-02-02):
Pán zahraničný agent Dostál, vy ste zase raz pred celým Slovenskom krásne ukázali, ako veľmi ste v skutočnosti zaviazaný svojim zahraničným mocipánom. Celé toto vaše vystúpenie bolo v podstate taký veľký nárek nad nedostatočnou mierou servility zo strany Slovenska voči zahraničným armádam, voči zahraničným okupantom a voči Spojeným štátom americkým. Ja viem, že vy ste jeden z tých ľudí, ktorý by najradšej ten náš slovenský dvojkríž a slovenský štátny symbol vymenili za americkú vlajku, no dokiaľ tu budeme sedieť my, ktorých vy síce úplne špinavým spôsobom nálepkujete nejakými nezmyselnými slovami, tak vám môžem garantovať, že sa to nestane.
Kamenický, Ladislav, poslanec NR SR (2021-05-27):
Ďakujem pekne. Pán poslanec Stančík, vy ste ma asi nepočúval. Skúste si to ešte raz vypočuť, môžme si o tom podebatovať a potom môžte hovoriť, či teda rozumiete tomu, čo som rozprával, alebo nerozumiete. Čo sa týka tej zamestnanosti, čo si spomenul, kolega Janko Richter, samozrejme, však ide o to, aby sme po COVID-e zvýšili teda, hlavne teda udržali zamestnanosť. Toto je dôležité, zvyšovať zamestnanosť. Jako môžme dať peňazí koľkokoľvek kamkoľvek, hej, ale aj plán obnovy, všetky ostatné aktivity, ktoré robí vláda, musia smerovať k tomu, aby sme zastabilizovali krajinu. Nie je to o tom, že teraz ideme, ideme, po nás bude potopa a budeme, budeme sa mať fajn. A všetko, čo, áno, čo ste si naschválili, naschvaľovali, to musím uznať, všetko, čo sa tu schválilo v parlamente, tak sa musí zaplatiť, s tým vôbec nemám problém. A, pán Stančík, na COVID som povedal, že covidové výdavky sme vždy odsúhlasili. Ja len hovorím o tom, treba hľadať zdroje aj v Európskej únii. Tie realokácie, o ktorých sa bavíme. O to menej peňazí musíte použiť zo štátneho rozpočtu, o to máte menší deficit a o to máte menší dlh. O tomto sa bavíme. A potom sa môžme baviť o každých položkách, o tej efektivite a o rôznych iných veciach. A že sa tu minuli nezmyselne stámilióny eur, tak to je tiež pravda. Testovanie, MOM-ky a všetky tieto veci si hádam nebudeme hovoriť, že to bolo úplne excelentné. Zomrelo nám 12-tisíc, vyše 12-tisíc ľudí.
Žiga, Peter, podpredseda NR SR (2023-12-15):
Pán poslanec Galko.
Uhrík, Milan, poslanec NR SR (2016-10-20):
Pani ministerka, začali ste svoj, svoju reč tým, že ste spomenuli, že extrémistov je ťažko naháňať, ťažko nejakým spôsobom dolapiť, odsúdiť a treba to zmeniť. Inými slovami, extrémistov je na Slovensku zrejme málo, tabuľka alebo nejaký diktát Európskej únie hovorí, že ich treba mať viac, treba ich naháňať viac, a tak sa snažíte zmeniť paragrafové znenia tak, aby extrémistov jednoducho naozaj aj viac bolo. Chcem len povedať, že ja som naozaj zvedavý, čo si od toho sľubujete, čo ako normálna kauzálne rozmýšľajúca bytosť od tohto návrhu zákona očakávate. Musím vám byť predsa jasné, že tento návrh zákona sa skôr či neskôr obráti proti vám. Dokazuje to história, cenzúra, snaha o potláčanie slobody slova, snaha o reguláciu myslenia sa vždy, ale vždy obrátila proti tým, ktorí sa to snažili zaviesť. Vy ste kritikom aj vaši kolegovia, kritikom istých historických období a mali by ste to vedieť najlepšie, že to naozaj tak funguje a v histórii neexistujú žiadne výnimky. Vždy sa to obráti proti vám. Preto by ma zaujímalo, čo si od toho sľubujete, či naozaj si myslíte, že tí ľudia teraz začnú všetci mať váš názor. Jednoducho nie. Nebude to tak. Obráti sa to proti vám. A ešte na záver. Extrémisti vo vašom ponímaní nie sú príčinou problémov na Slovensku, pretože neboli to extrémisti, kto tu 25 rokov, neboli to extrémisti vo vašom ponímaní, kto tu 25 rokov tvorili zákony, kto tu 25 rokov vládol. Boli tu vo vláde iní extrémisti, proti ktorým ale naozaj, ako kolegovia povedali, nerobíte vôbec nič. A ja si myslím, že v prvom rade naozaj sa máte sústrediť na boj proti skutočným extrémistom, a nie naháňať nejaké fiktívne duše a trestať ľudí za to, čo si myslia a čo chcú povedať. Ďakujem. (Potlesk.)
Kollár, Boris, predseda NR SR (2021-05-06):
Prosím, prezentujme sa a hlasujeme. (Hlasovanie.) Prítomných 122 poslancov, za 109, proti žiadny, zdržalo sa 13. Konštatujem, že Národná rada schválila navrhnuté uznesenie. Nasleduje hlasovanie o návrhu uznesenia k Správe Osobitného kontrolného výboru na kontrolu činnosti Vojenského spravodajstva o stave použitia informačno-technických prostriedkov za rok 2020 (tlač 417). Prosím povereného člena tohto výboru, pána poslanca Petra Vonsa, aby hlasovanie uviedol. (Hlasovanie o Správe Osobitného kontrolného výboru Národnej rady Slovenskej republiky na kontrolu činnosti Vojenského spravodajstva o stave použitia informačno-technických prostriedkov za rok 2020 , tlač 417.)
Hort, Milan, podpredseda NR SR (2011-12-13):
Ďalej pán poslanec Ľudovít Kaník, nech sa páči.
V. Veteška, podpredseda NR SR: (2006-01-31):
(Hlasovanie.) Prítomných 139, za 97, proti 6, zdržalo sa 35, nehlasoval 1. Konštatujem, že Národná rada sa uzniesla na pridelení tohto vládneho návrhu zákona na prerokovanie vo výboroch, určila gestorsky výbor. Pokračujeme v hlasovaní a budeme hlasovať o vládnom návrhu zákona, ktorým sa mení a dopĺňa zákon Národnej rady Slovenskej republiky č. 82/1994 Z. z. o štátnych hmotných rezervách v znení neskorších predpisov a dopĺňa zákon č. 170/2001 Z. z. o núdzových zásobách ropy a ropných výrobkov a o riešení stavu ropnej núdze . Ako spravodajca prednesie návrh na hlasovanie pán poslanec Nemcsics. R. Nemcsics, poslanec: Vážený pán predsedajúci, v rozprave nevystúpil nikto, takže, prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Jurinová, Erika, podpredsedníčka NR SR (2015-09-16):
Pán poslanec Kuffa.
Hort, Milan, podpredseda NR SR (2011-02-03):
Prerušujem rokovanie o tomto bode programu s tým, že pokračujeme v súlade so schváleným programom prvým čítaním o návrhu poslancov Národnej rady Slovenskej republiky Pavla Abrhana, Milana Horta, Jozefa Kollára a Lászlóa Solymosa na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a o zmene niektorých zákonov . Návrh je uverejnený ako tlač č. 228 a návrh na jeho pridelenie na prerokovanie výborom je v rozhodnutí č. 229. Dávam teraz slovo poslancovi Pavlovi Abrhanovi, aby návrh zákona uviedol. Pán poslanec, nech sa páči. Spravodajkyňou k tomuto návrhu zákona je pani Edita Pfundtner, ktorú prosím, aby sa pripravila. Nech sa páči.
M. Hort, podpredseda NR SR: (2009-04-28):
Pán poslanec Galbavý, prosím, telefonujte tichšie. Pán poslanec Galbavý, tichšie telefonujte, poprosím. Tak končím možnosť zúčastniť sa tajného hlasovania a po spočítaní hlasov nás potom, áno, vyhlasujem koniec tajného hlasovania. Prosím overovateľov, aby spočítali hlasy a vyhodnotili zápisnicu o výsledku tajného hlasovania a vyhlasujem teraz prestávku. (Prestávka.) (Po prestávke.)
Glváč, Martin, podpredseda NR SR (2019-09-20):
Ďakujem. Dávam slovo spravodajkyni, ktorú určil navrhnutý gestorský výbor pre sociálne veci, poslankyni Petre Krištúfkovej. Nech sa páči, máte slovo, pani poslankyňa. (Reakcia z pléna.) Prerušujem rokovanie na dve minúty, okej. (Reakcie z pléna. Krátka pauza.) Nech sa páči, pani poslankyňa, máte slovo.
Šimkovičová, Martina, ministerka kultúry SR (2024-01-25):
Ďakujem pekne za otázku. Ako som povedala už vašej kolegyni, je to v štádiu vyšetrovania, robia to ľudia, ktorí sa rozumejú tejto veci, a ja naozaj toto neviem zhodnotiť. Takže ja vám neviem odpovedať na vašu otázku. Takže oni keď to vyšetria, aj vy, aj ja sa dozvieme nejaké relevantné výsledky. (Potlesk.)
P. Hrušovský, predseda NR SR: (2005-03-15):
Poprosím teraz pani poslankyňu Máriu Sabolovú, navrhovateľku, aby odôvodnila návrh poslankyne Národnej rady Slovenskej republiky Márie Sabolovej na vydanie zákona, ktorým sa mení a dopĺňa zákon č. 195/1998 Z. z. o sociálnej pomoci v znení neskorších predpisov , ktorý prerokúvame ako tlač 1062. Nech sa páči.
Blaha, Ľuboš, podpredseda NR SR (2023-11-22):
Vážené pani poslankyne, vážení páni poslanci, pokračujeme v popoludňajšom rokovaní piateho dňa 3. schôdze Národnej rady Slovenskej republiky. Vzhľadom na to, že už rokovali príslušné výbory, pristúpime k druhému čítaniu o vládnom návrhu zákona, ktorým sa dopĺňa zákon č. 296/2020 Z. z. o 13. dôchodku a o zmene a doplnení niektorých zákonov v znení neskorších predpisov. Vládny návrh zákona je uverejnený ako tlač 29, výsledky rokovania výborov sú v tlači 29a. Prosím ministra práce, sociálnych vecí a rodiny Slovenskej republiky Erika Tomáša, aby vládny návrh zákona odôvodnil. Nech sa páči, pán minister. (Rokovanie o vládnom návrhu zákona, ktorým sa dopĺňa zákon č. 296/2020 Z. z. o 13. dôchodku a o zmene a doplnení niektorých zákonov v znení neskorších predpisov , tlač 29.)
Hrnčiar, Andrej, podpredseda NR SR (2018-03-14):
Prosím, prezentujme sa a hlasujme. (Hlasovanie.) Prítomných 102, za 20, proti 36, zdržalo sa 39, nehlasovali 7. Konštatujem, že sme tento návrh neschválili. Nasleduje hlasovanie v prvom čítaní o návrhu poslancov Kotlebu, Uhríka, Beluského, Kecskésa na vydanie zákona, ktorým sa mení a dopĺňa zákon č. 561/2007 Z. z. o investičnej pomoci ( tlač 861), bod 38 schváleného programu. Dávam slovo spravodajcovi, ktorého určil navrhnutý gestorský výbor pre hospodárske záležitosti, Eduardovi Hegerovi, aby hlasovanie uviedol. (Hlasovanie o návrhu poslancov Národnej rady Slovenskej republiky Mariana Kotlebu, Milana Uhríka, Martina Beluského a Jána Kecskésa na vydanie zákona, ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov , tlač 864.)
Bugár, Béla, podpredseda NR SR (2011-05-24):
Nemôžete reagovať na poslanca Gála, pán poslanec.
Hrušovský, Pavol, podpredseda NR SR (2011-09-06):
Hlasujeme o návrhu, páni poslanci. (Hlasovanie.) 146 prítomných, 79 za, 61 proti, 5 sa zdržalo, 1 nehlasoval. Návrh sme schválili. Panie poslankyne, páni poslanci, odhlasovali sme všetky prerokované body 22. schôdze Národnej rady Slovenskej republiky. Teraz budeme pokračovať v rokovaní o vládnom návrhu zákona, ktorým sa mení a dopĺňa zákon o sudcoch a prísediacich. Predtým ako pristúpime k rokovaniu o tomto návrhu zákona, vyhlasujem päťminútovú prestávku, po ktorej vystúpi pani spoločná spravodajkyňa Dubovcová. Do rozpravy mám prihláseného písomne pána poslanca Beblavého. Panie poslankyne, páni poslanci, prestávka do 17.30 hod. (Prestávka.) (Po prestávke.)
Blanár, Juraj, podpredseda NR SR (2023-03-14):
Pán poslanec Lehotský, máte slovo, vystupujte, a poprosím všetkých, ak máte výhrady, tak môžete reagovať vo faktickej poznámke na jeho vystúpenie.
Figeľ, Ján, podpredseda NR SR (2014-11-10):
Martin Chren, nech sa páči.
Hort, Milan, podpredseda NR SR (2010-10-20):
Nech sa páči, hlasujeme. (Hlasovanie.) Celkom prítomných 146 poslancov, za hlasovalo 67, proti 78, zdržal sa 1, hlasovali všetci. Opäť sme tento návrh neschválili. Nech sa páči, pán poslanec, ďalší návrh na hlasovanie.
Žitňanská, Lucia, poslankyňa NR SR (2015-04-22):
Ja myslím, že sa chápeme, pán minister. Ja nespochybňujem to, že proste legislatíva sa vyvíja a musí sa vyvíjať a musí reagovať na existujúci stav. Vždy ma ale hnevá, keď tu mám proste v skrátenom konaní balík zákonov, ktorý nepotrebujem na riešenie Váhostavu, ale bude ovplyvňovať podnikateľské prostredie, to je poznámka číslo 1. Poznámka číslo 2. Tá dohoda, pán minister, ktorá vznikla okolo reštrukturalizácie Váhostavu, tá istá dohoda mohla vzniknúť bez vstupu legislatívy, pokiaľ by tu existoval predtým proste tlak na to, aby sa udiala v rámci reštrukturalizácie. Ona sa mohla udiať celá v rámci reštrukturalizačného plánu podľa existujúceho platného práva bez účasti štátu. Pretože keď raz pán Široký je ochotný prispieť, no tak potom ten štát je tam nadbytočný. On je preto, pretože vznikol škandál a treba do toho vstúpiť. Ale dnes sa to umožňuje v rámci reštrukturalizácie plánu toto všetko urobiť, vrátane kapitalizácie, vrátane, toto všetko je možné. Len proste pôvodne nebola vôľa, až ten verejný tlak ako keby tú vôľu vyvolal. A jedno je tam škodlivé a to je podľa mňa kvôli záručnej banke tam. A síce, že po schválení reštrukturalizačného plánu za určitých podmienok nesplatené pohľadávky, respektíve splatenie ktorých sa nepredpokladá v reštrukturalizačnom pláne, to nad tých 50 % alebo nad tých 40 %, že za istých okolností pre reštrukturalizácii ožívajú. To je preto, aby sa tá pohľadávka dala 100 % započítať v rámci tých ďalších transakcií, ktoré sa budú robiť za akcie. Ale to je škodlivé... (Prerušenie vystúpenia časomerom.)
Galek, Karol, poslanec NR SR (2020-02-20):
Je také porekadlo, ktoré hovorí, že: „Never v ušľachtilý motív činu, ak sa dá nájsť aj nízky.“ To, čo si pred chvíľkou spomínal vo svojej rozprave, z toho mi vychádza, že v tomto prípade dokonca ani len ten ušľachtilý motív nieže neexistuje, ale reálne nikdy nebol. Totižto ani jedno z týchto korupčných opatrení nielenže nie je legislatívne priechodné, legislatívne ošetrené, na čo vlastne upozorňujú od začiatku, lebo naozaj to skrátené legislatívne konanie doteraz nebolo preukázané. Dokonca ani ten ďalší legislatívny postup, kedy to môže pani prezidentka vrátiť, už nemá tá Národná rada to kedy opraviť. Ale ty si vo svojej rozprave upozornil naozaj práve na tú druhú stránku, ktorá by teoreticky možno niekde by mohla ukázať, že dobre, aspoň nejaký ušľachtilý náznak tam je. A to je práve to, že, že ešte aj tí odborníci poukazujú na to, že naozaj na to jednoducho štát nemá. A ak niečo také prijmeme, tak namiesto toho, aby z toho tí ľudia profitovali, tak tí ľudia kvôli tomu budú iba trpieť.
Kollár, Boris, predseda NR SR (2022-05-03):
S ďalšou faktickou pán poslanec Jarjabek.
Blanár, Juraj, podpredseda NR SR (2021-11-04):
Ďalší. Poprosím, pán poslanec Štefan Kuffa bude reagovať na faktickú poznámku.
Uhliarik, Ivan, minister zdravotníctva SR (2010-12-08):
Ďakujem pekne, pán predsedajúci. Vážené pani poslankyne a páni poslanci, dovoľujem si vám predložiť návrh zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a zmene a doplnení niektorých zákonov v znení neskorších predpisov. Návrh zákona má za cieľ napríklad sprísniť reguláciu platobnej schopnosti zdravotných poisťovní, zvýšiť transparentnosť zmluvných vzťahov medzi poskytovateľmi zdravotnej starostlivosti a poisťovňami, či zmeniť spôsob odvolania predsedu Úradu pre dohľad nad zdravotnou starostlivosťou. Ďalšou zmenou alebo ďalšou skupinou zmien sú zmeny v prospech pacientov, zavádza sa ochranný limit na doplatky na lieky. Zdravotne postihnutí zaplatia na doplatkoch maximálne 30 eur za 3 mesiace, za štvrťrok, dôchodcovia maximálne 45 eur za štvrťrok. Akékoľvek ďalšie doplatky im preplatí zdravotná poisťovňa. Ruší sa povinnosť odporúčacích lístkov. Pacienti nebudú musieť pred návštevou špecialistu navštíviť svojho všeobecného lekára, ak to nepokladajú za prínosné. Navrhuje sa taktiež transformácia nemocníc, štátnych nemocníc na akciové spoločnosti, transformáciou sa zavedie do hospodárenia ako zodpovednosť manažmentov, tak prehľadnejšie účtovníctvo a povinnosť auditu. Návrh zákona prichádza zo zmenami potrebnými na zavedenie platieb za diagnózu pred platby poisťovní nemocniciam, tzv. DRG systém, je táto novela, predpokladá, alebo predkladá inštitucionálne predpoklady. Vo výboroch sme prerokovávali, kedy sme prerokovali tento zákon. Bolo uplatnených niekoľko pozmeňovacích návrhov. Dovoľte mi, predložiť niekoľko z nich. Platobná schopnosť poisťovní, pozmeňovací návrh, pri ktorom sa zmierňujú indikátory ako pomer krátkodobých pohľadávok a záväzkov, horná bezpečná hranica sa znižuje z 1,4 na 1,2 a dolná z 1,1 na 1,0 a účinnosť tohto indikátora sa odkladá na rok 2012. Ďalej je to registrácia zubných lekárov a ich kontinuálne vzdelávanie, navrhuje sa inštitút zrušenia registrácie nahradiť kompetenciou komory zubných lekárov, rozhodnúť o doplnení vedomostí sústavného vzdelávania. Čo sa týka iného návrhu príspevku pre Úrad pre dohľad nad zdravotnou starostlivosťou, vzhľadom na nejednoznačný výklad ustanovení zákona o príspevku pre úrad, sa spresňuje ustanovenie tak, že základom pre výpočet príspevku je celková suma z ročného prerozdelenia poistného uvedená v rozhodnutí úradu. Dopad návrhu zákona na štátny rozpočet, rozpočty obcí a vyšších územných celkov je uvedený v doložke vybraných vplyvov. Návrh zákona je v súlade s Ústavou Slovenskej republiky, ústavnými zákonmi, ako aj právom Európskej únie. Vážený pán predsedajúci, vážené poslankyne, vážení poslanci, som presvedčený, že po prerokovaní tohto zákona vyslovíte súhlas. Ďakujem pekne.
P. Paška, predseda NR SR: (2008-11-06):
Budeme teraz pokračovať druhým čítaním o návrhu poslancov Národnej rady Dušana Jarjabka a Mojmíra Mamojku na vydanie zákona o vyznamenaniach Slovenskej republiky . Je to tlač 753. Poprosím pána predsedu ústavnoprávneho výboru, poprosím pána poslanca Mamojku, aby prišiel do sály a uviedol návrh svojho zákona. Už je tu, ale je tu aj druhý navrhovateľ. Môžete, pán navrhovateľ. Pán poslanec Jarjabek je tiež navrhovateľ. Nech sa páči, máte slovo.
Senko, Ján, poslanec NR SR (2017-10-19):
Pán minister, pri každej zmene vedenia Železníc Slovenskej republiky sa prehodnocuje osud tohto zariadenia. Vzniká obava, že práve predajom, keď sa objekt dostane do nesprávnych rúk, tak v podstate to všetko, čo vzniklo a čo zastrešuje dom kultúry, zanikne. Bola by to veľká škoda aj vzhľadom na dlhoročnú tradíciu aj Folklórneho súboru Marína, aj Detského folklórneho súboru Zornička, ako aj vôbec celkovej klubovej činnosti, ktorá prebieha v tomto dome kultúry. Nakoniec tieto telesá dôstojne reprezentujú železnice na rôznych podujatiach doma aj v zahraničí. Myslím si, že by stálo za nejaký cieľ porozprávať sa aj s mestom Zvolen o možnosti prevodu tohto majetku. Viem, že Železnice chcú za to nejaké finančné prostriedky, ale ešte raz opakujem, v prípade, že sa tento objekt dostane do nesprávnych rúk, tak v podstate dlhoročná činnosť od roku 1965, kedy tento dom kultúry vznikol, bude márna a v podstate bude škoda tohto zariadenia.
Zmajkovičová, Renáta, podpredsedníčka NR SR (2014-10-15):
Ďakujem, pán minister. Dávam slovo spoločnej spravodajkyni z výboru pre sociálne veci poslankyni Viere Šedivcovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Nech sa páči.
A. Belousovová, podpredsedníčka NR SR: (2008-02-12):
Procedurálny návrh, pán poslanec Miššík, nech sa páči.
Šeliga, Juraj, podpredseda NR SR (2020-11-05):
Prosím, prezentujme sa a hlasujme. (Hlasovanie.) Prítomných 112, za 110, proti nikto, zdržal sa 1, nehlasoval 1. Konštatujem, že sme schválili návrh zákona, novely zákona o vysokých školách. Pardon? (Reakcia spravodajkyne.) Nech sa páči.
Mazurek, Milan, poslanec NR SR (2021-02-25):
Pán Šefčík, mňa by normálne zaujímalo, či naozaj veríte tomu, čo ste tu prišli porozprávať, lebo keby to aspoň trochu dávalo logiku, tak by sme dnes na svete nemohli vidieť tie svetlé príklady, ktoré úplne, aleže úplne vyvracajú to, čo ste hovorili. Veď sa pozrite na severské krajiny, Nórsko, Fínsko, Švédsko. Tam nosí rúško dobrovoľne len ten, kto chce vo väčšine prípadov, vo Švédsku sú opatrenia postavené na základe odporúčaní. Krajiny sú počtom obyvateľov podobné Slovenskej republike a katastrofa sa nedeje. A vy tu na Slovensku argumentujete, že všetci sa zachránime, keď budeme nosiť rúška. Ale veď viete, že to je nezmysel. Preto sú tu aj poslanci, ktorí nosia rúško respirátor, rúško-rúško skrátka, a ja neviem, za chvíľku tu budú tri rúška, štyri rúška, skafandre atď. Veď vy viete, že tie rúška nefungujú a nikto z nás ich nenosí správne v súlade s hygienickými predpismi. Ja keď rozprávam, tak sa mi to rúško dáva dole a musím si ho stále takto nastaviť a už je to rúško znehodnotené, čiže nemá význam ho nosiť. Sám to viete, to znamená, nehovorte ľuďom o nejakých falošných nádejach, že rúška ich zachránia, to je hlúposť. Sám to dobre viete, ale páčilo sa mi, že ste povedali, že musíme znížiť mobilitu, veď každý deň jazdím okolo testovacích centier a vidím desiatky ľudí stáť v rade. Veď vy ste tí, ktorí robia všetko pre to, aby spôsobili takú mobilitu obyvateľov, akú si nikto nemohol ani predstaviť. Keby sme všetky obchody a podniky nechali otvorené, tak tu nie je taká mobilita na jedom koncentrovanom mieste, ako sa vám podarilo testovaním. Ja chodím po východe Slovenska, stále vidím pred testovacími centrami kopec ľudí v rôznych radách, predovšetkým cez víkend, keď ľudia majú viac času. Ako toto chcete vysvetliť? Prečo tu poviete, že máme znížiť mobilitu? Ja som počul dneska, že uniklo trošku niečo z tých opatrení, ktoré Matovič plánuje. Ďalšie lockdowny, ďalšie opatrenia, veď to je hlúposť, veď tým len odďaľujete čas. Lockdown je zábavka bohatých. Bohatí to zvládnu, ale chudobní trpia nesmierne a kým tých ľudí nezačnete liečiť, a to by som ešte mohol hovoriť ďalšiu minútu, tak sa nič nezmení.
M. Jureňa, minister pôdohospodárstva SR: (2007-10-24):
Výsledkom rokovania vo vláde je, že vláda prijala uznesenie v tom duchu, že jedno zasadnutie vlády sa bude venovať len Lesom Slovenskej republiky. Pôvodne sme plánovali, že sa tak udeje v novembri tohto roku, ale pravdepodobne to bude neskôr. Čiže vláda prikladá tomuto materiálu, ale aj významu lesov, a to, čo i pán Miklós zdôrazňoval, funkcii lesov veľký význam. A touto problematikou sa s plnou vážnosťou zaoberá. Ja by som chcel využiť tento priestor v Národnej rade, pretože i keď je nás tu už pomenej, je to zároveň ocenenie pre všetkých tých, ktorí v lesnom hospodárstve pracujú a spolupodieľajú sa na veľmi dobrom, pozitívnom vývoji v slovenských lesoch, aby sme neskĺzli len do prestrelky, ktorá tu momentálne bola. Pochopiteľne, že slová ako šafárenie a podobného charakteru, kšeftovanie, sú určitým spôsobom ukážkou argumentácie, ktorú opozícia používa, čiže nič odborného a nič troška, že by prezentovalo, že by si tento materiál troška dôslednejšie preštudovali. Ja by som len pripomenul, že číslo, ktoré som uviedol v úvode, 7 353-tisíc kubíkov predaného dreva na slovenskom trhu z celkového objemu 7 868-tisíc kubíkov má jasne vypovedaciu hodnotu, že obchodná politika smeruje k tomu, aby drevo zostávalo na Slovensku a maximálne sa zúžitkovávalo v drevospracujúcom priemysle u nás, v Slovenskej republike. Takže týmto by som vám aj poďakoval, čo sa týka tejto správy. Ďakujem za slovo.
Gabániová, Darina, poslankyňa NR SR (2011-09-13):
... a výhodná geografická poloha Slovenska. (Prerušenie vystúpenia predsedajúcim.)
Ľ. Martinák, poslanec: (2009-02-17):
Pán predseda, dajte, prosím, hlasovať o procedurálnom návrhu pána poslanca Simona nepokračovať v rokovaní o tomto návrhu zákona.
Číž, Miroslav, podpredseda NR SR (2014-12-03):
Ďakujem. S reakciou na faktické poznámky pán poslanec Fecko.
Fronc, Martin, poslanec NR SR (2012-12-06):
Ďakujem, pán predsedajúci. Ja by som len doplnil pána poslanca Abrhana v tom, keď hovoril o tej neuveriteľne veľkej rezerve 500 mil. eur, ktorá tu ešte nikdy nebola, že tie nástroje, ktoré má aj podľa platnej legislatívy vláda v rukách, sú zase dostatočne veľké, aby taká rezerva nemusela byť, pretože vláda môže viazať výdavky v jednotlivých kapitolách, dokonca ministerstvo financií môže do istého percenta presúvať tie výdavky a podobne. Čiže ten priestor vlády je a aj v minulosti v ťažkých situáciách sa využíval. Ďakujem.
Mihál, Jozef, poslanec NR SR (2012-08-08):
Ďakujem za slovo. Chcem sa poďakovať pánovi kolegovi Hraškovi za jeho príspevok, ktorým sa snaží riešiť, pozitívnym spôsobom riešiť oproti vládnemu návrhu situáciu tých, ktorí na zmeny doplatia možno najviac. Tá najcitlivejšia skupina, ktorú zmeny zasiahnu, sú určite dohodári, študenti, dôchodcovia. Určite podporím pozmeňovací návrh, ktorý pán kolega avizuje. Ja už som tak isto avizoval, že chcem, pokiaľ ide o dohody, povedať, predniesť niekoľko pozmeňovacích návrhov. Veď k tomu sa dostaneme. A myslím si, že vláda by napriek skrátenému legislatívnemu konaniu, a znova apelujem aj na kolegov poslancov za stranu SMER – sociálna demokracia, napriek krátkosti času, ktorú máme na túto diskusiu, aby sme využili, zodpovedne využili tých pár posledných hodín pred prijatím zákona v druhom, v treťom čítaní a skutočne citlivo, citlivo zvážili, čo zavedenie odvodov z dohôd bude znamenať. Citlivo voči týmto ľuďom, citlivo voči celej ekonomike Slovenska ako celku, pretože okrem tých dopadov, ktoré to môže mať na týchto občanov, študentov, dôchodcov najmä, okrem dopadov na neziskové organizácie, napríklad na školy, na centrá voľného času a tak ďalej, tieto dopady budú mať určite nepochybne aj dopady na zamestnávateľov na tom tvrdom trhu práce a môžu znamenať zánik aj tých jednoduchých pracovných miest na dohody a rozmach šedej ekonomiky, čo asi nikto z nás nechce.
Kollár Boris, predseda NR SR (2020-04-30):
Prosím, prezentujme sa a hlasujeme. (Hlasovanie.) Prítomných 141 poslancov (potlesk), za 93, proti 48. Schválené. (Búrlivý potlesk a piskot.) Konštatujem, že Národná rada schválila Programové vyhlásenie vlády Slovenskej republiky a vyslovila dôveru vláde Slovenskej republiky. (Dlhotrvajúci potlesk prechádzajúci do aplauzu, počas ktorého koaliční poslanci a členovia vlády stáli.) Ja by som upozornil pána poslanca Blahu, aby dodržiaval poriadok a nenatáčal v sále. Ďakujem pekne, pán poslanec. Pani poslankyne, páni poslanci, ešte vás chcem informovať, že poslanec Radovan Sloboda sa písomným oznámením z 29. apríla vzdal funkcie predsedu osobitného kontrolného výboru na kontrolu činnosti Vojenského spravodajstva uvedeným dňom s tým, že naďalej zostáva členom tohto výboru. Prosím, aby Národná rada uvedenú skutočnosť vzala na vedomie. Vážené pani poslankyne, vážení páni poslanci, v súlade so zákonom o rokovacom poriadku, ak je rokovacím dňom štvrtok, o štrnástej hodine by mala nasledovať hodina otázok. Včera poslanci do dvanástej hodiny nepodali žiadne otázky, takže hodina otázok nebude. Ďakujem za účasť a vyhlasujem 6. schôdzu Národnej rady za skončenú. (Rokovanie 6. schôdze NR SR sa skončilo o 11.45 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR a členovia vlády SR) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách, ako aj pred zložením sľubu. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.)
Vaľová, Jana, poslankyňa NR SR (2012-11-29):
Ďakujem veľmi pekne. (Ruch v sále.) Pán minister je tuná a rozpráva. (Výkriky v sále.) Pán Bugár, prosím vás pekne, nekričte, slovo mám ja, nie vy. Ďakujem. Tak mi neberte čas. Ďakujem veľmi pekne. Pani predsedníčka, poprosím vás o čas, keby ste mi ešte raz dali, lebo pán Bugár mi ho zobral. Ďakujem. (Reakcia z pléna.) Pán minister rozprával. (Prerušenie vystúpenia predsedajúcou.)
B. Bugár, podpredseda: (2002-05-21):
M. Podhradská, poslankyňa: Ďakujem za slovo, pán podpredseda. Chcela by som sa pridať k hodnoteniu pána poslanca Hofbauera o spôsoboch, ktoré táto vláda presadila pri snahe, žiaľ, úspešnej, o zrušenie štátnych fondov. A to, čo som spomínala vo svojej predchádzajúcej faktickej poznámke, že ministerstvo kultúry pracuje nekoncepčne, chcela by som rozšíriť svoje označenie na celú vládu preto, lebo máme v programe tejto schôdze aj jeden bod, je to tlač 1430, kde budeme riešiť návrh na vydanie zákona, ktorým sa mení zákon č. 553/2001 Z. z. o zrušení niektorých štátnych fondov, to znamená, že sa budeme vracať k tomu, že sme zrušili nejaké štátne fondy, a budeme zrejme pre oblasť bývania, tak ako tu, lebo návrh predkladá výbor pre sociálne veci a bývanie, pre oblasť bývania budeme hľadať náhradné riešenia, tak ako to hľadáme teraz prostredníctvom návrhu zákona o zriadení fondu o audiovízii. To je znovu vizitka práce súčasnej vlády.
Pellegrini, Peter, predseda NR SR (2015-11-25):
Tu sa nepoužijú obmedzenia na postúpenie zákona do tretieho čítania, lebo sme v skrátenom legislatívnom konaní. Takže sme v treťom čítaní . Otváram rozpravu. (Reakcie z pléna.) Pán Jakab sa hlási do rozpravy? Nie. Uzatváram rozpravu. Pán spravodajca, budeme hlasovať o zákone ako celku. Uveďte hlasovanie.
M. Mamojka, poslanec: (2006-08-03):
Súdne poplatky, áno, beriem. Je pravda to, že išlo o zvýšenie o 1 %, teda naozaj nie nejako superdramatické, ale som dlhoročným členom rozhodcovského súdu Slovenskej obchodnej priemyselnej komory, Českej obchodnej priemyselnej komory a viem, že x podnikateľov, ktorým ide o čas, a merajú čas nie na roky, ale na hodiny, nejdú na rozhodcovský súd aj preto, že je tam vyšší poplatok ako na všeobecnom súde. A radšej trpia roky všeobecného súdu ako rozhodcovský súd, ktoré je strašné, dúfame a sme mysleli, že zracionalizuje obchodnoprávne spory. Takže vzhľadom na sociálnu situáciu neraz aj 1-percentný poplatok je kritérium preto, že sa potenciálny žalobca rozhoduje, či ide a na aký súd. Ďakujem.
Pleštinská, Zita, poslankyňa NR SR (2020-11-03):
Ďakujem pekne. Pán Blaha, môj otec bol nevinný a NKVD ho odsúdilo na 25 rokov v ruských gulagoch a strávil na Sibíri a v Karagande skoro 10 rokov a až po Stalinovej smrti sa v roku 1953 mohol vrátiť domov. Dnes sa v hrobe obracia, keď vy obhajujete Sovietsky zväz. Ďakujem.
Šeliga, Juraj, podpredseda NR SR (2020-04-29):
Ďakujem pekne, pán poslanec. Pán minister, chcete zaujať stanovisko? Áno? (Reakcia z pléna.) Má kartu pán minister. Doriešime. (Reakcia z pléna.) Viete zapnúť tento mikrofón pána ministra? Aké je to číslo? (Reakcia z pléna.) 167. Nech sa páči.
Bagačka, Michal, poslanec NR SR (2017-06-21):
Ďakujem za slovo. Ja, naopak, si myslím, že to bolo skôr také úprimné vystúpenie a súhlasím s viacerými vecami. A jednou z nich je aj to, že keby som mal percentuálne vyjadriť, možno 70 % z tých vystúpení boli skôr politické reči á la Baránik a podobne. Niekedy sa mi zdá, že ako keby kolegovia z opozície dostali nejaký taký strach, že náhodou by sa niečo také mohlo podariť a čo keby na tom nemali nejakú zásluhu. Tie vystúpenia jednoducho niektoré ma o tom tak presviedčajú. Na druhej strane si vážim naozaj konštruktívny prístup a vystúpenie pána poslanca, pána kolegu Krajniaka, ktorý to nezabil hneď a nezarezal a je ochotný trebárs sa o tom rozprávať. A to je to, čo v tvojom vystúpení zaznelo aj voči ostatným kolegom z opozície, aby sa ďalej diskutovalo, aby sa rozprávalo, pretože uznesenie nie je ešte schválený zákon a myslím si, že aj voči našim voličom a občanom by bolo korektné sa o tomto rozprávať. A takisto jednoducho vystúpenie, niektoré boli aj údaje naozaj nekorektné, pretože až si, až zoberiem výpočet celej sumy 48 alebo koľko miliárd, ako povedal pán kolega Ivan, a poviem jednu cifru 45 miliónov, poprípade to nespriemerujem, tak jednoducho je to nekorektná informácia, ktorú možno, keďže viem, že je aj stavbár, by som asi ani nevypustil z úst. Takže tiež si myslím, že v prvom rade je to o tej diskusii a diskutovať, myslím, že treba.
Laurenčík, Milan, podpredseda NR SR (2020-11-26):
Pán poslanec Igor Kašper.
Matovič, Igor, podpredseda vlády a minister financií SR (2022-09-20):
Ďakujem pekne. V tých faktických poznámkach vystúpili dvaja ľudia, pre ktorých Adolf Hitler je vzorom politika a títo ľudia keď hovoria o tom, že mali by sme všetko nechať na ľuďoch a treba ísť na námestia a tam tí ľudia teraz vedia presne, že čo je najlepšie pre Slovensko, tak je to v podstate presne z učebnice z tých 30. rokov minulého storočia a presne, áno, o tomto fungovalo Nemecko. Ešte si neviem predstaviť, ak by vtedy boli sociálne siete, facebooky, čo by Hitler s tou krajinou urobil, alebo že či by ešte vlastne svet existoval. Čiže áno, natoľko burcoval ľudí, ktorých, na ktorých doliehala kríza, že vyvolával permanentne voči niektorým, aj teda, áno, vedúcim predstaviteľom štátu nenávisť, až na konci tá krajina na to sama doplatila. Nielen tá krajina, nielen obyvatelia tej krajiny, nielen milióny židov v rámci celej Európy, ale celá Európa, svet doplatili na to, že jednoducho nechali priestor krikľúňom, extrémistom a neozývali sa tí ľudia, ktorí jednoducho si povedali, že radšej si s tým nebudú špiniť ruky. A z tohto pohľadu ešte raz vyzdvihnem prácu pána Benčíka, že dlhé roky si s tou špinou špiní ruky, bojuje proti tomu a dnes by sa podpísal pod to, aby sme vytvorili priestor, aby sa fašisti vrátili k moci, ešte aj so zlodejom Ficom a Pellegrinim, tak by bolo podľa mňa dosť veľké zlyhanie ideí a hodnôt. Nespokojní učitelia, nespokojní lekári, každý, kto to so Slovenskom myslí dobre, každý, kto je schopný nepodliehať emóciám a bludom a kriku nejakej opice na videu, ktorá sa snaží podsúvať čokoľvek, len nie pravdu, každý vidí, že snažíme sa pomáhať, ako len vieme. Zažívame šesť ťažkých kríz a pevne verím, že spoločne, aj keď v ťažkom oslabení, to nakoniec zvládneme a uchránime hodnoty Slovenska.
Blanár, Juraj, podpredseda NR SR (2021-02-25):
Pán poslanec Jozef Pročko s faktickou poznámkou, nech sa páči.
Pročko, Jozef, poslanec NR SR (2024-01-11):
Ja mám procedurálny návrh, aby pán poslanec Žiga, ktorý dnes vedie schôdzu, odôvodnil prečo zobral 20 sekúnd. Ďakujem veľmi pekne.
Laššáková, Jana, podpredsedníčka NR SR (2015-06-18):
Pán poslanec Kuffa, nech sa páči.
Mihalik, Marcel, poslanec NR SR (2021-06-16):
Ďakujem. Pán Šeliga, spomínali ste tuná o politických väzňoch, že títo ľudia, ktorí sú zatvorení, sú politickí väzni a nechcel som vystupovať, ale ste mi nahrali v tomto smere. Pán minister tuná spomínal Slobodníka a jeho výpoveď. Ja by som možno dodal ešte k tomu zopár vetičiek, ktoré povedal on: „Ľudia celý život makali a majú 400-eurové dôchodky. My sa tu hráme na bohov a za peniaze sme schopní urobiť všetko“ a následne priznáva státisícové úplatky v bezpečnostných zložkách, v hospodárstve, finančníctve a podobne. Ďalej spomínal, že „z titulu svojej funkcie som sa stretol s množstvom ľudí, ktorí nemali možnosť vďaka týmto konaniam domôcť sa práva“. Ja tam absolútne nevidím nič, že by títo ľudia mali byť politickí väzni. Veď práve ak to tak nie je, opravte ma, je to za politické názory, politickí väzni. Takže podľa týchto, podľa tejto schémy si myslím, že ľudia, politickí väzni, skutoční, z 50. rokov sa musia v hrobe obracať dnes. A ak pán minister Mikulec je zodpovedný za to, že zatvorením údajných politických väzňov, ktorí podľa mňa nie sú politickí väzni, spravil niečo zlé a má odstúpiť, tak osobne si myslím, že vôbec nemá odstupovať a ja za takéto uznesenie vôbec nezahlasujem, čiže moju podporu má. Ďakujem.
Šimečka, Michal, podpredseda NR SR (2024-01-12):
Ďakujem veľmi pekne. Pán poslanec Hellebrandt.
Zmajkovičová, Renáta, podpredsedníčka NR SR (2012-07-24):
Na vystúpenie pána poslanca s faktickou poznámkou sa hlásia traja páni poslanci, pán poslanec Poliačik, pán poslanec Bublavý a pán poslanec Šebej. Končím možnosť prihlásiť sa s faktickými poznámkami. Pán poslanec Poliačik, nech sa páči.
Paška, Pavol, predseda NR SR (2013-09-05):
Ďakujem pekne, pán minister. Pani poslankyňa Vaľová je určená spravodajkyňa.
Blanár, Juraj, podpredseda NR SR (2021-09-22):
Faktická, pán poslanec Eduard Kočiš.
M. Pado, poslanec: (2009-11-03):
Jedna informácia pre všetkých, ktorí kvitujú zázračné zásahy vlády Roberta Fica, ktoré sa ale míňajú účinkom. Posledná správa o najväčšom hromadnom prepúšťaní v Trenčianskom kraji, v Púchove prichádza o prácu 460 ľudí. Aj toto je výsledok, aj toto je výsledok tých zázračných krokov a zázračných opatrení, ktoré našu spoločnosť majú vyviesť z tejto situácie. A že je oveľa ťažšia situácia ešte v morálnej oblasti v našej spoločnosti, to je fakt, pretože ak predseda vlády zakrýva podvody v tendroch, ak sa predseda parlamentu pokúša podvodným spôsobom zmeniť čistopis zákona, no, čo horšie sa môže v morálnej oblasti v tejto spoločnosti ešte udiať. A toto sa nestalo za predchádzajúcej vlády. To sa deje teraz. Takže ak hovoríme o kríze, hovoríme o kríze ekonomickej, hospodárskej, tak hovorme aj o kríze morálnej. A tú morálnu krízu nemá na svedomí niekto iný a neprišla spred štyroch rokov, ale je to v súčasnom období. Ďakujem pekne.
Viskupič, Jozef, poslanec NR SR (2015-10-30):
Ďakujem. Pán premiér, aj keď ste tu neni, chcem povedať, že nie, nechýbate mi tu, pretože naše zdravotníctvo na tejto stoličke, na stoličke premiéra nemá žiadnu osobu už takmer osem rokov. Hovoríte, že si ctíte ústavu a podľa mňa v jednej vete popriete svoje vlastné deklarácie, pretože ústavu si absolútne nectíte. Tak ako si nectíte vlastné sľuby. Vy ste definovali obrovské politiky, ktoré ste chceli toto volebné obdobie robiť v zdravotníctve, a neurobili ste zhola nič. Jednu zdravotnú poisťovňu, s ktorou ste nás trápili a celé Slovensko takmer dva a pol roka, nula. Zákaz zisku zdravotných poisťovní, ktoré máte v agende celých tých osem rokov, nula. E-Health, kde je? Neexistuje. Nová nemocnica neexistuje. DRG neexistuje, poplatky vyberajú sa ďalej. Čo chcete následne hovoriť o vašich sľuboch? Tak ako si nectíte svoje vlastné sľuby, sľuby voličom, sľuby Slovenskej republike, tak si tú ústavu nectíte, pretože tu nesedíte a ani nereagujete alebo nemáte snahu zareagovať na poslancov po vašej reči, po vašom vystúpení. Toto je podľa mňa pošľapávanie svojich vlastných sľubov a takisto ústavy. Vy definujete politiku lži a strachu a definujete ju tak, že klamete aj v tej najzásadnejšej veci, ktorú ste hovorili, niekoľkokrát ste ju zopakovali, že nikdy neprišlo k nejakému vyvodeniu zodpovednosti, ak sa týkalo nominantov opozičných, pretože len keď si pozrieme Osrblie, kedy ste hovorili, že korupcia je blízko premiérky, tak tam tí ľudia sedia. U vás je len podmienené, odvolaný pán Forai.
P. Paška, predseda NR SR: (2006-10-20):
Konštatujem, že uvedené body spoločnej správy sme schválili.
Kamenický, Ladislav, minister financií SR (2023-12-06):
Ďakujem pekne. Zámerom tohto návrhu zákona sa sleduje zabezpečenie náležitej transpozície a uplatnenia príslušných ustanovení smernice Európskej únie zabezpečiť minimálne zdanenie príjmov subjektov nachádzajúcich sa v Slovenskej republike, ktoré sú členmi nadnárodných skupín podnikov alebo veľkej vnútroštátnej skupiny. Návrh zákona sa vzťahuje na členov konsolidovanej skupiny podnikov s ročnými výnosmi aspoň 750 mil., na Slovensku takých podnikov nie je až tak veľa, ktorí dosiahli najmenej v dvoch zo štyroch účtovných období predchádzajúcich nadobudnutiu účinnosti tejto úpravy. V prípade, ak efektívne zdanenie členov skupiny v Slovenskej republike bude nižšie o 15 %, tak sa do tejto výšky uplatní takzvaná dorovnávacia daň. Ďakujem pekne.
Laurenčík, Milan, podpredseda NR SR (2022-02-08):
Zapnite, prosím, mikrofón pánovi poslancovi. (Reakcie z pléna: „Dajte mu tridsať minút, šéfe.“ Následne ďalšie reakcie z pléna.) Nech sa páči.
Sopko, Miroslav, poslanec NR SR (2016-04-19):
Ďakujem, pán predsedajúci. Pán poslanec Pčolinský, veľmi sa mi páčilo že ste spomenuli aj môj región ako Zemplínčana, ako chlapca z dediny od Zemplínskej Šíravy, zo Zalužíc. A trafili ste to presne, ako je to s tým rozvojom cestovného ruchu, pretože pokiaľ sa na to pozrieme, že kompetencie štát v rámci cestovného ruchu dal obciam, je to úplne v poriadku. Ale však už nie je v poriadku, ak sa v podaní lokálnych politík, teda lokálnych politikov stáva z toho súkromný biznis, kde naozaj tí podnikatelia sa ohnú do toho štýlu, že pokiaľ nezaplatia, tak jednoducho sa nebudú môcť presadiť. Netýka sa to len určitých regiónov, je to veľmi bežné. A pozná to už aj tá mládež, s ktorou som tu doteraz pracoval. A už tí mladí ľudia sa naučili jednu vec, že, ako hovoril Oscar Wilde, pokiaľ sú ľudia mladí, myslia si, že peniaze v živote znamenajú úplne všetko; keď dospejú, zistia, že je to naozaj tak. Už často vidia sami, ako to chodí. A keď v danom regióne nemajú žiadne možnosti, ako sa môžu uplatniť, často pre nich jedinou cestou je odchod z tohto regiónu. My prichádzame o týchto mladých ľudí a je to cesta do zatratenia. Takže sa musíme naozaj sústrediť na to, aby sme tým regiónom pomohli. Verím tomu, že my, tí, ktorí sme z týchto regiónov, budeme robiť všetko pre to, aby sa naozaj prijímali také riešenia v tejto Národnej rade, ktoré týmto regiónom pomôžu. Ďakujem.
S. Janiš, poslanec: (2004-06-23):
Dovolím si ešte takú maličkú pripomienku, ak dovolíte, pán kolega Ševc, že sociálne únosné ceny verzus Úrad pre reguláciu sieťových odvetví. Najhoršia, najnespravodlivejšia sociálna politika je politika, ktorá sa robí cez dane a cez rôzne ceny pre rôzne príjmové skupiny. Najnespravodlivejšia je preto, že keď sa pomôže tým chudobnejším, tak sa zároveň pomôže aj tým, ktorí absolútne nie sú odkázaní na nižšie ceny v energetike alebo na nižšie dane. To treba riešiť cez sociálne zákony. A čo sa týka tej dažďovej vody, áno, platíme aj za túto vodu, platíme za to, že voda z pevných plôch, ktorých sme vlastníkmi, ide do kanalizácie a do čističky a prevádzka týchto vecí tiež niečo stojí, ale neplatíme to štátu, platíme to akciovým spoločnostiam, ktoré dnes sú už vo vlastníctve obcí a miest. Ďakujem vám.
Laššáková, Jana, poslankyňa NR SR (2011-07-11):
Ďakujem pekne za slovo. Aj ja sa ti, pán poslanec, chcem poďakovať za to, že si priniesol taký iný pohľad, ako ho majú právnici k dvom závažným veciam, a to k skúšobnej dobe a ku konkurenčnej doložke. Nevidím dôvod na to, aby u vedúcich zamestnancov bola deväťmesačná skúšobná doba. To je naozaj nonsens, pretože tých vedúcich zamestnancov si zamestnávateľ vyberá preto, aby riadili spoločnosť a vykonávali úkony súvisiace s riadením tejto spoločnosti. A zobrať niekoho na 9 mesiacov s možnosťou kedykoľvek s ním skončiť pracovný pomer, tak ako si povedal, zaváňa to politikárčením. A čo sa týka konkurenčnej doložky, podľa môjho názoru, ako som to aj vo svojom vystúpení povedala, tá nemá miesto v Zákonníku práce. A ústavnoprávny výbor pri prerokovávaní Zákonníka práce práve v tomto výbore navrhol a prijal v spoločnej správe pozmeňujúci návrh, ktorým odporúča, aby Národná rada toto ustanovenie o konkurenčnej doložke (§ 83a) zo Zákonníka práce vypustila. Takže ďakujem ti pekne za ten iný pohľad a praktický pohľad na tieto dve základné veci.
Laššáková, Jana, podpredsedníčka NR SR (2013-05-16):
Ďakujem, pani ministerka. Chce k rozprave zaujať spravodajkyňa? Nie. Prerušujem rokovanie o tomto bode programu a nasleduje druhé čítanie o vládnom návrhu zákona, ktorým sa mení a dopĺňa zákon č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov a o zmene a doplnení zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov . Vládny návrh zákona má tlač 384. Spoločná správa výborov má tlač 384a. Teraz poprosím opäť pani ministerku Zvolenskú, aby vládny návrh zákona odôvodnila. Nech sa páči, pani ministerka.
Štefanec, Ivan, poslanec NR SR (2012-11-30):
Ďakujem pekne, pani podpredsedníčka. Ja som presvedčený, že pán poslanec Kaník veľmi presne pomenoval dôvody, ktoré vedú k súčasnému neradostnému stavu na Slovensku. Ten neradostný stav je vyjadrený predovšetkým počtom nezamestnaných. Dámy a páni, chcem upozorniť, že zverejnené čísla zo Štatistického úradu hovoria o tom, že na Slovensku máme najvyššiu nezamestnanosť od roku 2004. Nielen my, ale už aj nezávislé inštitúcie, ako Národná banka Slovenska, hovoria, že to nie je vplyv recesie, ale je to aj vplyv opatrení súčasnej vlády. Najmä Zákonníka práce a najmä takých zákonov, ktoré majú vplyv na vyháňanie pracovných miest, ako sú rušenie rovnej dane, zvyšovanie daní, zvyšovanie odvodov, zvyšovanie poplatkov. Tento mix, bohužiaľ, vedie k tomu, že práca zo Slovenska odchádza, ako ho presne pomenoval pán Kaník. Firmy sa preregistrovávajú do iných krajín. Len za posledný mesiac prišlo o robotu takmer 10-tisíc ľudí. A tieto čísla prekvapili aj analytikov, aj nezávislé inštitúcie. Bohužiaľ, nie sú to radostné skutočnosti, ale toto už je výsledok krokov súčasnej vlády. Je to logický výsledok, na ktorý sme upozorňovali od začiatku týchto opatrení, odkedy boli predkladané do Národnej rady. Pokiaľ socialistická vláda nezmení kurz, pokiaľ nezmení stále tento tlak na prenášanie ťarchy konsolidácie len na ľudí, len na zamestnancov, len na zamestnávateľov, tak iný výsledok ani očakávať nemôžeme. Ďakujem.
Kuriak, Milan, poslanec NR SR (2022-12-01):
Ďakujem, pán predsedajúci, v rozprave vystúpili dvaja poslanci, jeden z poslancov, pán poslanec Galek podal návrh na dopracovanie zákona. Dajte, prosím, o tomto návrhu hlasovať.
Žitňanská, Lucia, poslankyňa NR SR (2014-12-12):
Použijem slová môjho predrečníka a musím povedať, že žiadne múdro a rozumne sa tváriace vystúpenie nemôže zakryť podstatu toho, o čom sa rozprávame. A podstata toho, o čom sa rozprávame, je, keď to úplne zjednoduším, že národnoštátny záujem v tomto prípade je, aby tí, ktorí musia platiť mýto, nemuseli tých 100 mil. platiť niekde. To je v tomto prípade národnoštátny záujem a o tom je táto kauza. Pretože keby tých 100 mil. nešlo niekde, tak tá kauza tu nie je a každému by bolo jedno, či je na konci schránka, alebo známy majiteľ.
Bastrnák, Tibor, poslanec NR SR (2018-10-18):
Ďakujem pekne. Vážená pani podpredsedníčka, milé dámy, vážení páni, dovoľte mi, aby som v krátkosti odôvodnil príslušný návrh zákona. Novela zákona o obecnom zriadení z tohto roka zaviedla určité obmedzenia v odmeňovaní poslancov obecných zastupiteľstiev, a to tak, že v § 25 ods. 8 ustanovila strop. Poslanec obecného zastupiteľstva tak v súčasnosti môže ročne dostať odmenu najviac v sume jednej dvanástiny platu starostu obce. V krátkom čase od účinnosti takejto zákonnej úpravy sa však ukázalo, že nie je možné diferencovať odmeňovanie poslancov obecných zastupiteľstiev najmä preto, že niektorí poslanci vykonávajú len čisto poslanecký mandát, niektorí plnia úlohy aj pri zastupovaní starostu obce, ďalší vykonávajú úkony pri rôznych príležitostiach občianskych obradov, ako sú uvítania detí do života, oslavy dožitia sa významných jubileí obyvateľov obce, uzatvárajú sobáše a podobne. Všetko ide o spoločensky potrebné činnosti, ktoré majú významný vplyv na sociálny život v obci. Navrhuje sa preto upraviť v zákone viaceré ustanovenia, ktoré by zohľadňovali tieto potreby. Návrh novely nebude mať vplyv na rozpočet, rozpočty obce, pretože vychádza zo zaužívaných tradícií, postupov a schválených zásad odmeňovania a schválených rozpočtov. Odstránia sa však bariéry, ktoré obciam zaväzovali možnosti spravodlivo odmeňovať poslancov obecného zastupiteľstva. Návrh zákona je v súlade s Ústavou SR, Slovenskej republiky, ústavnými zákonmi, nálezmi Ústavného súdu, ako aj medzinárodnými zmluvami, ktorými je Slovenská republika viazaná a s právom Európskej únie. Návrh zákona nemá vplyvy ani na rozpočet verejnej správy, na životné prostredie, na informatizáciu spoločnosti, ani na služby verejnej správy pre občana. Ďakujem pekne, skončil som.